Luxembourg i Eurovision Song Contest

Luxembourg debuterte i Eurovision Song Contest i 1956 og har delteke 37 gongar. Med unntak av 1959 deltok Luxembourg kvart år fram til og med 1993, men har ikkje delteke sidan. Luxembourg har vunne Eurovision Song Contest fem gongar, berre Sverige og Irland har vunne fleire gongar. Luxembourg har kommet på sisteplass tre gongar i tevlinga.

 Historikk 
Frå debuten var det den luxemburgske kringkastaren CLT som valde bidraga til Luxembourg til Eurovision Song Contest. Etterfylgjaren RTL Télé Lëtzebuerg tok over ansvaret i 1991.

Luxembourg var eitt av sju land som deltok i den aller fyrste utgåva av Eurovision Song Contest i 1956. Bidraga som representerte Luxembourg i den fyrste utgåva var songane «Ne crois pas» og «Les amants de minuit» av artisten Michèle Arnaud. Luxembourg fekk dispensasjon frå å sende to dommarar til Lugano, der finalen vart arrangert. I staden stemte dei sveitsiske dommarane på vegner av Luxembourg.

Dei to neste åra endte med to sisteplassar, men i 1961 kom den fyrste sigeren til Luxembourg, med songen «Nous les amoureux» av Jean-Claude Pascal. Fire år seinare vann Luxembourg igjen, med «Poupée de cire, poupée de son» framført av France Gall. Frå 1968 til 1971 gjorde hertugdømmet det svakt i tevlinga, inkludert ein sisteplass med null poeng i 1970. I 1972 vann Luxembourg igjen, landets tredje siger i tevlinga, med «Après toi» framført av Vicky Leandros. Året etter, på heimebane, vann Luxembourg Eurovision Song Contest for andre år på rad og for fjerde gong, med «Tu te reconnaîtras», framført av Anne-Marie David. Luxembourg takka nei til å arrangere tevlinga i 1974 på grunn av den høge kostnaden, og den britiske kringkastaren BBC tok i staden på seg arrangørjobben.

I 1983 kom den femte og siste sigeren til Luxembourg, då Corinne Hermès vann med «Si la vie est cadeau». Etter 1983 oppnådde Luxembourg berre to topp fem-plasseringar, og på 1990-talet var ein trettandeplass den beste plasseringa Luxembourg oppnådde. I 1994 var ikkje Luxembourg kvalifisert til Eurovision Song Contest etter å ha blitt nummer 20 året før. Luxembourg kom ikkje tilbake i 1995 og har ikkje delteke sidan.

 Import av artistar 
På grunn av storleiken til Luxembourg har kringkastaren vald bidraga til Luxembourg internt, og dei fleste artistane har vore utlendingar – for det meste franskmenn. Ingen av dei fem vinnarartistane var frå Luxembourg – fire av dei var franske, medan  Vicky Leandros var gresk. Av alle artistane som har stått på scena for hertugdømet, har berre åtte av dei vore frå Luxembourg: Camillo Felgen, Chris Baldo, Monique Melsen, Sophie Carle, Franck Olivier, Sarah Bray, Marion Welter og gruppa Modern Times.

Dei aller fleste bidraga har vore framført på fransk, berre tre bidrag har vore framført heilt eller delvis på nasjonalspråket luxemburgsk.

 Rykte om retur 
Sidan 1993 har Luxembourg som eit av få vesteuropeiske land stått utanfor tevlinga. Ifølgje RTL Télé Lëtzebuerg er det økonomien og nyheitsprofilen til TV-kanalen som er hovudårsaka til at Luxembourg ikkje deltar i Eurovision Song Contest.

RTL Télé Lëtzebuerg er framleis medlem av Den europeiske kringkastingsunionen og kan dimed deltake i Eurovision Song Contest, om landet ynskjer det. Fleire gongar, blant anna i 2010 og 2015, har det gått rykte om at Luxembourg ville deltake igjen, men landet har framleis til gode å returnere til tevlinga.

 Bidraga 
 År  Artist  Song  Språk  Finalen  Poeng  Plass   1956 Michèle Arnaud «Ne crois pas» Fransk rowspan="2"   rowspan="2"   «Les amants de minuit»  1957  Danièle Dupré  «Amours mortes (tant de peine)»  Fransk  8  4  1958  Solange Berry  «Un grand amour»  Fransk  1  9  1960  Camillo Felgen  «So laang we's du do bast»  Luxemburgsk  1  13   1961  Jean-Claude Pascal  «Nous les amoureux»  Fransk  31  1  1962  Camillo Felgen  «Petit bonhomme»  Fransk  11  3  1963  Nana Mouskouri  «À force de prier»  Fransk   13  8  1964  Hugues Aufray  «Dès que le printemps revient»  Fransk  14  4  1965  France Gall  «Poupée de cire, poupée de son»  Fransk  32  1  1966  Michèle Torr  «Ce soir je t'attendais»  Fransk  7  10  1967  Vicky Leandros  «L'amour est bleu»  Fransk  17  4  1968  Chris Baldo og Sophie Garel  «Nous vivrons d'amour»  Fransk  5  11  1969  Romuald  «Catherine»  Fransk  7  11  1970  David Alexandre Winter  «Je suis tombé du ciel»  Fransk  0  12  1971  Monique Melsen  «Pomme, pomme, pomme»  Fransk  70  13  1972  Vicky Leandros  «Après toi»  Fransk  128  1  1973  Anne-Marie David  «Tu te reconnaîtras»  Fransk  129  1  1974  Ireen Sheer  «Bye Bye I Love You»  Fransk og engelsk  14  4  1975  Geraldine  «Toi»  Fransk  84  5  1976  Jürgen Marcus  «Chansons pour ceux qui s'aiment»  Fransk  17  14  1977  Anne-Marie B.  «Frère Jacques»  Fransk  17  16  1978  Baccara  «Parlez-vous français?»  Fransk  73  7  1979  Jeane Manson  «J'ai déjà vu ça dans tes yeux»  Fransk  44  13  1980  Sophie og Magaly  «Papa Pingouin»  Fransk  56  9  1981  Jean-Claude Pascal  «C'est peut-être pas l'Amérique»  Fransk  41  11  1982  Svetlana  «Cours après le temps»  Fransk  78  6  1983  Corinne Hermès  «Si la vie est cadeau»  Fransk  142  1  1984  Sophie Carle  «100% d'amour»  Fransk  39  10  1985  Margo, Franck Olivier, Diane Solomon,Ireen Sheer, Chris og Malcolm Roberts  «Children, Kinder, Enfants»  Fransk  37  13  1986  Sherisse Laurence  «L'amour de ma vie»  Fransk  117  3  1987  Plastic Bertrand  «Amour, Amour»  Fransk  4  21  1988  Lara Fabian  «Croire»  Fransk  90  4  1989  Park Café  «Monsieur»  Fransk  8  20  1990  Céline Carzo  «Quand je te rêve»  Fransk  38  13  1991  Sarah Bray  «Un baiser volé»  Fransk  29  14  1992  Marion Welter og Kontinent  «Sou fräi»  Luxemburgsk  10  21  1993  Modern Times  «Donne-moi une chance»  Fransk og luxemburgsk  11  20

Røystehistorikk

+ Luxembourg har gjeve flest poeng til Nr.  Land  Poeng1   1742   1213   1164   1065   91

+ Luxembourg har fått flest poeng frå Nr.  Land  Poeng1   972   953   894   875   83

 Galleri 

Eurovision Song Contest i Luxembourg
 År Sted Arena Programleiar 1962  Luxembourg Villa Louvigny Mireille Delannoy 1966 Josiane Chen 1973 Théâtre Municipal Helga Guitton 1984 Nouveau Théâtre Luxembourg Désirée Nosbusch

Referansar

Kjelder

Den offisielle nettsida til Eurovision Song Contest
Denne artikkelen er basert på ei omsetjing av artikkelen «Luxembourg i Eurovision Song Contest» frå ,  den 10. august 2020.  


Kategori:Land i Eurovision Song Contest